सूर्यास्त के बाद नजर आए मंगल, शुक्र और बृहस्पति; मर्करी और यूरेनस दूरबीन से ही दिखे
Planetary Alignment; 5 Planets to Appear in the Sky Tonight आसमान में मंगलवार रात को एक साथ 5 ग्रह दिखाई देंगे। शाम 7 बजे के बाद से मंगल (मार्स), बुध (मर्करी), बृहस्पति (ज्यूपिटर), शुक्र (वीनस) और अरुण (यूरेनस) चांद के पास दिखाई देने लगेंगे
आसमान में मंगलवार रात को एक साथ 5 ग्रह दिखाई दिए। शाम को 7.30 बजे के बाद करीब आधे घंटे तक मंगल (मार्स), बुध (मर्करी), बृहस्पति (जुपिटर), शुक्र (वीनस) और अरुण (यूरेनस) पश्चिम में क्षितिज में चांद के पास दिखाई दिए। क्षितिज वो जगह होती है जहां देखने पर लगता है कि धरती और आसमान एक-दूसरे में मिल रहे हैं।
सूर्यास्त के बाद आधे घंटे तक ही दिखे मर्करी-जुपिटर
इस खगोलीय घटना के बारे में नासा के एस्ट्रोनॉमर (खगोल विज्ञानी) बिल कुक ने बताया कि इन पांच ग्रहों को दुनिया में कहीं से भी देखा जा सकता है। बस आसमान साफ होना चाहिए और पश्चिम का व्यू दिखाई देना चाहिए। जुपिटर, वीनस और मार्स आसानी से दिखाई दिए। वीनस बहुत चमकदार होता है। वहीं मार्स चांद के पास दिखा और उसमें लाल रंग की चमक थी। हालांकि, सूर्यास्त के आधे घंटे के बाद मर्करी और जुपिटर दिखना बंद हो गए।
दूरबीन से दिख मर्करी और यूरेनस
मर्करी और यूरेनस की चमक हल्की होती है इसलिए उन्हें देखने में परेशानी हुई। उन्हें देखने के लिए दूरबीन की जरूरत पड़ी। यूरेनस आमतौर पर कम ही दिखाई देता है। उसकी पोजिशन वीनस के ऊपर होती है और उसमें हरी चमक होती है।
एक सीध में नहीं होंगे ग्रह
सूर्यास्त के बाद ये पांचों ग्रह एक दुर्लभ एलाइनमेंट में दिखे। हालांकि ये पूरी तरह एकसीध में दिखाई नहीं दिए। सूर्यास्त के बाद लगभग 7.30 बजे सबसे पहले क्षितिज पर जुपिटर दिखा। इसके बाद मर्करी, वीनस, यूरेनस और मार्स दिखाई देने शुरू हुए। ये ग्रह क्षितिज से लेकर आधे आसमान तक दिखाई दिए।
ये ग्रह आसमान में एकसाथ दिखाई देंगे इसका मतलब यह नहीं है कि वे एक-दूसरे के पास स्थित हैं। ये एक-दूसरे से बहुत दूर होते हैं। वास्तव में इनकी कक्षाएं सूर्य के एक तरफ होती हैं तो ये एक-साथ दिखाई देने लगते हैं।